 Inkastoo aanay Jamhuuriyadda Somaliland helin aqoonsi caalami ah, haddana marka la soo hadal qaado xaaladda gobalka Geeska Afrika, waxa ay Somaliland ahayd meel ka calaamadsan gobalka intiisa kale oo loogu soo hal qabsado xasilooniga siyaasiga ah, amniga iyo ta ugu weyn oo ah doorashooyin iyo dimuqraadiyad u muuqata inay hano qaadayso, waxaana kulamada iyo shirarka caalamiga ah cid kasta oo shisheeye ah oo ka hadashaa Somaliland ku amaani jirtay doorashooyinka xorta iyo xalaasha ah ee is daba jooga ah ee sida nabadgelyada ah uga qabsoomay. 